CELEX: 32016R2141
Language: mt
Date: 2016-12-06 00:00:00
Title: Regolament ta' Implimentazzjoni tal-Kummissjoni (UE) 2016/2141 tas-6 ta' Diċembru 2016 li jemenda r-Regolament (KE) Nru 1238/95 fir-rigward tal-livell tat-tariffa annwali u tat-tariffi tal-eżamijiet pagabbli lill-Uffiċċju Komunitarju tal-Varjetajiet tal-Pjanti

7.12.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 332/13
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/2141
      tas-6 ta' Diċembru 2016
      li jemenda r-Regolament (KE) Nru 1238/95 fir-rigward tal-livell tat-tariffa annwali u tat-tariffi tal-eżamijiet pagabbli lill-Uffiċċju Komunitarju tal-Varjetajiet tal-Pjanti
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 2100/94 tas-27 ta' Lulju 1994 dwar drittijiet ta' varjetajiet ta' pjanti fil-Komunità (1), u b'mod partikolari l-Artikolu 113 tiegħu,
      Wara li kkonsultat il-Kunsill Amministrattiv tal-Uffiċċju Komunitarju tal-Varjetajiet tal-Pjanti,
      Billi:
      
                  (1)
               
               
                  L-Artikolu 9(1) tar-Regolament tal-Kummissjoni (KE) Nru 1238/95 (2) jistipula l-livell tat-tariffa pagabbli lill-Uffiċċju Komunitarju tal-Varjetajiet tal-Pjanti (“l-Uffiċċju”) għal kull sena tad-durata tad-dritt fuq varjetà ta' pjanta fil-Komunità.
               
            
                  (2)
               
               
                  Peress li r-riżerva finanzjarja tal-Uffiċċju waqgħet taħt il-livell meħtieġ biex jinżamm baġit ibbilanċjat u biex tiġi salvagwardata l-kontinwità tal-operazzjonijiet tiegħu, dik it-tariffa annwali għandha tiżdied.
               
            
                  (3)
               
               
                  L-Artikolu 8(1) tar-Regolament (KE) Nru 1238/95 u l-Anness I tiegħu jistabbilixxu l-livell tat-tariffi għall-preparamenti u t-twettiq tal-eżami tekniku ta' varjetà li tkun is-suġġett ta' applikazzjoni għal dritt fuq Varjetà ta' Pjanta fil-Komunità pagabbli lill-Uffiċċju, “it-tariffa tal-eżamijiet”.
               
            
                  (4)
               
               
                  L-esperjenza miġbura mill-eżami tekniku turi li t-tariffi tal-eżamijiet jistgħu jimbdlu fuq medda ta' żmien għal ċerti gruppi ta' spiża. It-tariffi mitluba mill-Uffiċċju għandhom jirriflettu l-ammont totali tat-tariffi għall-gruppi ta' spiża rispettivi li għandhom jitħallsu mill-Uffiċċju lill-Uffiċċji tal-Eżamijiet. It-tariffi stabbiliti fl-Anness I tar-Regolament (KE) Nru 1238/95 għandhom għalhekk jiġu modifikati għall-gruppi ta' spiża kkonċernati.
               
            
                  (5)
               
               
                  Għaldaqstant ir-Regolament (KE) Nru 1238/95 għandu jiġi emendat.
               
            
                  (6)
               
               
                  Ikun xieraq li l-emendi proposti jibdew japplikaw mill-1 ta' Jannar 2017, sabiex ikunu sinkronizzati mal-bidu tas-sena finanzjarja għall-baġit tal-Uffiċċju.
               
            
                  (7)
               
               
                  Il-miżuri stipulati f'dan ir-Regolament huma skont l-opinjoni tal-Kumitat Permanenti dwar id-Drittijiet fuq Varjetà ta' Pjanta fil-Komunità,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 1238/95 huwa emendat kif ġej:
      
                  (1)
               
               
                  Fl-Artikolu 9, il-paragrafu 1 jinbidel b'dan li ġej:
                  “1.   L-Uffiċċju se jitlob tariffa ta' EUR 330 lid-detentur ta' dritt fuq varjetà ta' pjanta fil-Komunità (“id-detentur”) għal kull sena tad-durata ta' dritt fuq varjetà ta' pjanta fil-Komunità (“tariffa annwali”), kif imsemmi fl-Artikolu 113(2)(d) tar-Regolament Bażiku.”
               
            
                  (2)
               
               
                  L-Anness I huwa emendat skont l-Anness ta' dan ir-Regolament.
               
            Artikolu 2
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Għandu japplika mill-1 ta' Jannar 2017.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-6 ta' Diċembru 2016.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 227, 1.9.1994, p. 1.
      
         (2)  Ir-Regolament tal-Kummissjoni (KE) Nru 1238/95 tal-31 ta' Mejju 1995 li jistabbilixxi r-regoli tal-implimentazzjoni sabiex jiġi applikat ir-Regolament tal-Kunsill (KE) Nru 2100/94 rigward il-piżijiet pagabbli lill-Uffiċċju Komunitarju tal-Varjetajiet tal-Pjanti (ĠU L 121, 1.6.1995, p. 31).
      
         ANNESS
         
            
               “ANNESS I
               
                  It-tariffi marbuta mal-eżami tekniku kif imsemmija fl-Artikolu 8
               
               It-tariffa li trid titħallas għall-eżami tekniku ta' varjetà skont l-Artikolu 8 għandha tiġi determinata skont it-tabella:
               
                           (f'EUR)
                        
                     
                            
                        
                        
                           Grupp ta' spiża
                        
                        
                           Tariffa
                        
                     
                           
                              Grupp agrikolu
                           
                        
                     
                           1
                        
                        
                           Patata
                        
                        
                           1 760 
                        
                     
                           2
                        
                        
                           Kolza
                        
                        
                           1 860 
                        
                     
                           3
                        
                        
                           Ħaxix
                        
                        
                           2 430 
                        
                     
                           4
                        
                        
                           Speċijiet agrikoli oħrajn
                        
                        
                           1 530 
                        
                     
                           
                              Grupp tal-frott
                           
                        
                     
                           5
                        
                        
                           Tuffieħ
                        
                        
                           3 050 
                        
                     
                           6
                        
                        
                           Frawli
                        
                        
                           2 920 
                        
                     
                           7
                        
                        
                           Speċijiet ta' frott oħrajn
                        
                        
                           2 810 
                        
                     
                           
                              Grupp ornamentali
                           
                        
                     
                           8
                        
                        
                           Pjanti ornamentali b'kollezzjoni ta' referenza ħajja, test fis-serra
                        
                        
                           2 020 
                        
                     
                           9
                        
                        
                           Pjanti ornamentali b'kollezzjoni ta' referenza ħajja, test fil-beraħ
                        
                        
                           1 960 
                        
                     
                           10
                        
                        
                           Pjanti ornamentali mingħajr kollezzjoni ta' referenza ħajja, test fis-serra
                        
                        
                           1 940 
                        
                     
                           11
                        
                        
                           Pjanti ornamentali mingħajr kollezzjoni ta' referenza ħajja, test fil-beraħ
                        
                        
                           1 730 
                        
                     
                           12
                        
                        
                           Pjanti ornamentali, kundizzjonijiet fitosanitarji speċjali
                        
                        
                           3 350 
                        
                     
                           
                              Grupp tal-ħxejjex agrikoli
                           
                        
                     
                           13
                        
                        
                           Ħxejjex agrikoli, test fis-serra
                        
                        
                           2 360 
                        
                     
                           14
                        
                        
                           Ħxejjex agrikoli, test fil-beraħ
                        
                        
                           2 150 ”